Andre Schwartz - Die Pad - Computicket
Wednesday, 29 April 2020 08:00pm
R160 - R380
Wed,29 Apr 2020 20:00 - Good Availability
ANDRE SCHWARTZ VIER SY PAD NA SUKSES MET N SPLINTERNUWE ALBUM, ENKELSNIT EN VERTONING
`Elkeen van ons het n pad wat ons in die lewe moet stap. Soms is daar kronkels en draaie, wat ons voete seermaak en selfs laat bloei. Ander kere raak die las wat ons moet dra so swaar, dat dit ons breek. Maar n mens staan altyd weer op. Hoop en geloof is wat ons dra,` verklap Suid-Afrika se grootste vermaaklikheidskunstenaar, Andre Schwartz, oor die betekenis agter die titelsnit van sy langverwagte nuwe album, DIE PAD.
`Almal van ons het al struikelblokke beleef en daarom dink ek dat mense van die liedjie sal hou. Dit is n pragtige produksie deur Christi Schutte wat ek vreeslik geniet om te sing, so ek hoop dat mense dit net soveel sal geniet om daarna te luister,` se hy.
Sy nuwe albumvrystelling loop hand-aan-hand met n konsertreeks met dieselfde naam wat spesiaal deur die veelsydige ster vir gehore saamgestel is. Die multimedia-vertoning word beskryf as n vreugdevolle en nostalgiese reis deur die lewe van hierdie ongelooflike musikant. Dit bied n kombinasie van musiek, staaltjies uit Andre se verlede en hede en stel sy fenomenale opera-stem ten toon. Die regie word behartig deur Casper de Vries.
`Die Pad is daarop gemik om almal te herinner om die lewe te waardeer en die stories wat ek deel is gevul met humor en positiewe gedagtes. Dit is vir my belangrik dat mense weet dat ek regtig nog soveel musiek wil maak as moontlik,` verklap hy.
Cheese & Snack Platter (Event ticket not included):
Show, welcome drink, popcorn, buffet dinner, dessert snacks, coffee & tea.